
KLASA: 322-04/26-01/5
URBROJ: 2133-22-03/1-26-2
Žakanje, 21.10.2026.
Temeljem članka 7. Odluke o raspisivanju Javnog poziva za podnošenje zahtjeva za sufinanciranja troškova cijepljenja domaćih životinja u svrhu sprječavanja pojave bolesti plavog jezika na području Općine Žakanje u 2026. godini (KLASA: 322-04/26-01/5, URBROJ: 2133-22-02-26-1, od 15.10.2026.) i Odluke o sufinanciranju cijepljenja domaćih životinja  u svrhu sprječavanja pojave bolesti plavog jezika na području Općine Žakanje u 2026. godini („Službeni glasnik Općine Žakanje“ broj 03/26) (u nastavku: Program), Jedinstveni upravni odjel Općine Žakanje raspisuje
JAVNI POZIV ZA PODNOŠENJE ZAHTJEVA 
ZA SUFINANCIRANJA TROŠKOVA CIJEPLJENJA DOMAĆIH ŽIVOTINJA 

U SVRHU SPRJEČAVANJA POJAVE BOLESTI PLAVNOG JEZIKA 

NA PODRUČJU OPĆINE ŽAKANJE U 2026. GODINI

1. UVODNE ODREDBE

Raspisuje se Javni poziv za podnošenje zahtjeva za sufinanciranja troškova cijepljenja domaćih životinja u svrhu sprječavanja pojave bolesti plavnog jezika na području Općine Žakanje u 2026. godini (u nastavku: Javni poziv).
2. KORISNICI SUBVENCIJE
Pravo na sufinanciranje imaju poljoprivrednici registrirani pri Agenciji za plaćanje u poljoprivredi, ribarstvu i ruralnom razvoju, koji imaju sjedište/prebivalište na području Općine Žakanje, koji podmiruju sve obveze prema Općini Žakanje i prema proračunu RH te koji su namjenski utrošili ranije dodijeljene potpore Općine Žakanje.

Sukladno Zakonu o poljoprivredi poljoprivrednik je fizička ili pravna osoba ili skupina fizičkih ili pravnih osoba koja obavlja poljoprivrednu djelatnost na području Republike Hrvatske, a obuhvaća sljedeće organizacijske oblike: obiteljsko poljoprivredno gospodarstvo, samoopskrbno poljoprivredno gospodarstvo, obrt registriran za obavljanje poljoprivredne djelatnosti, trgovačko društvo ili zadruga registrirana za obavljanje poljoprivredne djelatnosti te druga pravna osoba (u nastavku: poljoprivredna gospodarstva).

Za korisnike potpora koji su u sustavu PDV-a, troškovi PDV-a nisu prihvatljivi za odobravanje potpore.

3. IZNOS SUBVENCIJE

Općina Žakanje financirat će troškove cijepljenja domaćih životinja protiv bolesti plavog jezika u iznosu od 100 % opravdanih troškova cijepljenja.
Opravdanim troškovima smatraju se troškovi nabave cjepiva i usluge cijepljenja provedeni od strane ovlaštene veterinarske organizacije.
4. PODNOŠENJE ZAHTJEVA
· Prijave se podnose:

· putem web aplikacije, objavljene na internetskoj stranici Općine Žakanje,
· putem elektroničke pošte: natjecaji@opcina-zakanje.hr 

· osobno ili poštom na adresu: Žakanje 58, 47276 Žakanje
5. POTREBNA DOKUMENTACIJA:
Zahtjev za subvenciju podnosi se Općini Žakanje, a uz njega se obavezno prilaže slijedeća dokumentacija:
· presliku rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva;
· ispis podataka o domaćim životinjama iz Jedinstvenog registra domaćih životinja
· račun ili drugi vjerodostojni dokaz o izvršenom cijepljenju,
· broj računa (IBAN) za isplatu sredstava.
Općina Žakanje u tijeku postupka administrativne provjere podnesenih prijava zadržava pravo zatražiti nadopunu dokumentacije.

E-obrazac popunjen i ispostavljen elektroničkim putem, pravovaljan je bez potpisa i pečata.

6. POSTUPAK DODJELE SUBVENCIJE
Po provedenom postupku administrativne kontrole, Općina Žakanje donijet će Odluku o dodjeli potpore odnosno Odluku o odbijanju prijave.

Podnositelji prijava mogu u roku od 8 (osam) dana od dana primitka Odluke podnijeti prigovor na dodijeljenu potporu. O prigovoru odlučuje Općinski načelnik Općine Žakanje.
7. ROK ZA PODNOŠENJE PRIJAVA

Javni poziv otvoren je od dana objave na mrežnim stranicama Općine Žakanje do 04. studenog 2026.   godine.

Općina Žakanje zadržava pravo izmjene i poništenje ovog Javnog poziva, pri čemu ne snosi nikakvu odgovornost prema podnositeljima prijava, neposrednu ili posrednu, za troškove proizašle iz bilo koje aktivnosti glede sudjelovanja na Javnom pozivu.

8. NAČIN OBJAVE INFORMACIJA

Na Internet stranici Općine Žakanje objavljeni su:

· Javni poziv

· Odluka o  raspisivanju javnog poziva za podnošenje zahtjeva za sufinanciranja troškova cijepljenja domaćih životinja u svrhu sprječavanja pojave bolesti plavog jezika na području Općine Žakanje u 2026. godini
· Odluka o sufinanciranju cijepljenja domaćih životinja  u svrhu sprječavanja pojave bolesti plavog jezika na području Općine Žakanje u 2026. godini
· Obavijesti i promjene glede Javnog poziva

9. OSTALE ODREDBE
Sve informacije u svezi ovog Javnog poziva mogu se dobiti u Jedinstvenom upravnom odjelu Općine Žakanje ili putem elektroničke pošte:  natjecaji@opcina-zakanje.hr 
PROČELNICA 

JEDINSTVENOG UPRAVNOG ODJELA
Anita Srbelj-Dehlić


